Már napi egy cigaretta jelentõsen károsítja az egészséget
Már napi egy cigaretta jelentõsen megnöveli a szív- és érrendszeri betegségek, valamint az agyvérzés kockázatát.
A naponta elszívott cigaretták számának bármilyen nagy mértékû csökkentése is csak mintegy 50 százalékkal kisebb megbetegedési kockázatot eredményez az erõs, naponta legalább 20 szálat elszívó dohányosok körében, átütõ eredményt csak a dohányzás teljes abbahagyása hoz - olvasható abban a tanulmányban, amelyet Allan Hackshaw, a University College London munkatársa és kollégái a British Medical Journal címû tudományos lapban publikáltak.

A világon jelenleg mintegy egymilliárd ember dohányzik. Elsõsorban a szegényebb országokban magas a teljes lakosságra nézve a dohányosok aránya.

Az, hogy a dohányzás nemcsak a rák, hanem az agyvérzés és a szívkoszorúér-betegségek kockázatát is növeli, régóta ismert. Egy szívkoszorúér-betegségnél összeszûkülnek vagy összezáródnak az erek, aminek következménye szívinfarktus lehet.

Néhány országban, köztük Nagy-Britanniában és az Egyesült Államokban az elmúlt években folyamatosan növekedett azoknak a dohányosoknak a száma, akik naponta kevesebb mint tíz szálat szívnak el.

A kutatók szerint sokan vannak, akik azt hiszik, hogy ha naponta csak néhány cigarettát szívnak, az nem vagy csak kevéssé károsítja az egészségüket. Azt, hogy ez nem így van, már több tanulmány bizonyította. A szakértõk a jelenség pontosabb megértése érdekében 141 tanulmányt értékeltek ki, amelyek 1946 és 2015 májusa között kerültek nyilvánosságra.

Azoknál a férfiaknál, akik napi egy cigarettát szívnak el, 48 százalékkal nagyobb a szívbetegség és 25 százalékkal az agyvérzés kialakulásának kockázata, mint a nemdohányzóknál. A nõknél még magasabb a rizikó: 57 százalékkal nagyobb a szívbetegség és 31 százalékkal nagyobb az agyvérzés kockázata. Összességében a napi egy cigarettát szívóknál a betegségek kialakulásának kockázata 40-50 százaléka a napi 20 cigarettát elszívókénak.

Tanulmányok szerint a cigarettafüstben lévõ anyagok az erek falát károsítják, és érelmeszesedést és trombózist okoznak. A káros hatások már kis koncentrációban is jelentkeznek, részben már a passzív dohányosoknál is. A tüdõrák esetében azonban a kockázat a naponta elszívott cigaretták számával arányosan növekszik.

A legjobb az lenne, ha a dohányosok feladnák káros szenvedélyüket - írják a kutatók. Úgy vélik, az egészségügyi kampányoknak a teljes absztinenciát, nem pedig csak a dohányzás mértékének csökkentését kellene propagálniuk. A pozitív hatások nagyon gyorsan jelentkeznek a dohányzás abbahagyásával.

A szakértõk szerint a nikotinpótló termékek vagy elektromos cigaretták nagy segítséget nyújthatnak a leszokásban.
egészségkárosító anyagok cigaretta dohányzás